ไฟแนนซ์ทูเดย์
...ขอแสดงความยินดีกับ ลักษณ์ วจนานวัช ผู้จัดการ ธ.ก.ส. ที่ได้ต่ออายุเป็นผู้จัดการอีกวาระหนึ่ง ซึ่งชั่วโมงนี้ถือว่า ลักษณ์ เป็นตัวเลือกที่ถูกฝาถูกตัว แม้ว่าจะเพลี่ยงพล้ำปล่อยให้รัฐยืมสภาพคล่องของแบงก์ไปอุดจำนำข้าวและพืชอื่นอีกกว่า 1.1 แสนล้านบาท จากที่ถูกดึงไปรอบแรกแล้ว 9 หมื่นล้านบาท ไม่รู้ว่านี่เป็นทุกขลาภหรือเปล่า
29 ต.ค. 2565

...ขอแสดงความยินดีกับ ลักษณ์ วจนานวัช ผู้จัดการ ธ.ก.ส. ที่ได้ต่ออายุเป็นผู้จัดการอีกวาระหนึ่ง ซึ่งชั่วโมงนี้ถือว่า ลักษณ์ เป็นตัวเลือกที่ถูกฝาถูกตัว แม้ว่าจะเพลี่ยงพล้ำปล่อยให้รัฐยืมสภาพคล่องของแบงก์ไปอุดจำนำข้าวและพืชอื่นอีกกว่า 1.1 แสนล้านบาท จากที่ถูกดึงไปรอบแรกแล้ว 9 หมื่นล้านบาท ไม่รู้ว่านี่เป็นทุกขลาภหรือเปล่า
ทำให้ ธ.ก.ส. ต้องมาลุ้นว่าเงินที่ถูกยืมไป 2 แสนล้านบาทนั้น กระทรวงพาณิชย์จะขายข้าวมาใช้หนี้คืนได้หรือไม่ เพราะตามแผนคาดว่าจะขายข้าวอีกแค่ 1 แสนล้านบาทเท่านั้น นอกจากนี้ช่วงที่เหลือจากนี้ยังต้องจับตาต่อว่ารัฐบาลจะล้วงลูกเอาเงิน ธ.ก.ส. ไปใช้อีกเท่าไร ซึ่งทั้งหมดนี้ไม่ว่าจะเป็นการ ตามทวงหนี้ และการดึงเช็งไม่ให้รัฐบาลมาเอาเงิน 
...ต้องบอกว่าสำนักงานคณะกรรมการนโยบายรัฐวิสาหกิจ (สคร.) ยุคนี้น่าจะเป็นยุคที่ใจดีที่สุด เพราะเปิดไฟเขียวผ่านตลอดทุกเรื่อง ไม่ว่าจะเป็นการสรรหากรรมการผู้จัดการเอสเอ็มอีแบงก์ที่ล่าช้ากว่ากำหนดไปมาก การไฟเขียวให้การสรรหาเอ็มดีแบงก์รัฐที่มีคุณสมบัติไม่ตรงตามที่ประกาศ และล่าสุดกับการคัดเลือกกรรมการผู้จัดการธนารักษ์พัฒนาสินทรัพย์ หรือ ธพส. ที่ได้ข่าวว่าได้เงินเดือนหลายแสน ต่างกับตอน จุไรรัตน์ ปันยารชุน อดีตกรรมการผู้จัดการบรรษัทบริหารสินทรัพย์ไทย (บสท.) ที่พลาดตำแหน่งนี้ เพราะเจรจาเงินเดือนไม่ผ่าน ทั้งๆ ที่เรียกไปน้อยกว่าคนปัจจุบัน
...การตั้งกองทุนบริหารทรัพย์สินของรัฐ ที่กรมธนารักษ์จะได้เงินงบปี 2557 จำนวน 1,500 ล้านบาทมานอนกอด จากที่เสนอมา 5,000 ล้านบาทนั้น ดูท่าจะแปลกๆ เพราะได้เงินมาแต่ยังไม่รู้ว่าจะเอาไปทำอะไร แบบไหนชัดเจน แถมเนื้องานก็น่าจะซ้ำซ้อนกับ ธพส.ทำให้น่าจับตาการใช้เงินในกองทุนนี้จริงๆว่าเอาเงินมากมายแบบนี้ไปทำอะไรกันต่อ